Държавен вестник, бр. 76, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  76
(2) Финансовият контрольор осъществява 
предварителен контрол за законосъобразност 
съгласно Закона за финансовото управление и 
контрола в публичния сектор и методологията 
на министъра на финансите.
(3) Финансовият контрольор извършва 
необходимите проверки и изразява мнение 
за законосъобразност преди вземане на ре­
шение, свързано с финансовата дейност на 
Агенцията. Редът и начинът за извършване 
на предварителен контрол от финансовия 
контрольор се определят с вътрешни актове 
на изпълнителния директор.
Раздел IV
Звено за вътрешен одит
Чл. 10. (1) Звеното за вътрешен одит е на 
пряко подчинение на изпълнителния директор 
и осъществява вътрешен одит по Закона за 
вътрешния одит в публичния сектор.
(2) Звеното за вътрешен одит подпомага 
изпълнителния директор за постигане на 
целите на Агенцията, като:
1. идентифицира и оценява рисковете;
2. оценява адекватността и ефективност­
та на системите за финансово управление и 
контрол по отношение на:
а) идентифицирането, оценяването и уп­
равлението на риска;
б) съответствието със законодателството, 
вътрешните актове и договорите;
в) надеждността и всеобхватността на фи­
нансовата и оперативната информация;
г) ефективността, ефикасността и иконо­
мичността на дейностите;
д) опазването на активите и информацията;
е) изпълнението на задачите и постигането 
на целите;
3. дава препоръки за подобряване на про­
цесите по финансово управление и контрол 
и управление на риска в Агенцията.
Раздел V
Обща администрация
Чл. 11. Общата администрация е органи­
зирана в дирекция „Административно-правно 
обслужване“ и дирекция „Финансово-стопан­
ско управление“.
Чл. 12. Дирекция „Административно-
правно обслужване“ организира и извършва:
1. правното обслужване, включително във 
връзка с договори, споразумения, проекти 
на заповеди, процесуално представителство 
по дела, съгласуване на проекти на актове, 
изготвени от администрацията, както и кон­
трола за срочното изпълнение на задачите; 
разработва програми за развитие на кадастъра 
и програми за развитие на Агенцията;
2. дейностите по административното об­
служване на физическите и юридическите 
лица;
3. деловодното обслужване, включително 
обработка на входящите и изходящите доку­
менти и вътрешната поща, комплектуване и 
водене на учрежденския архив;
4. кадровото обслужване, включително 
изготвянето на проекти на трудови догово­
ри и актове за назначаване на държавните 
служители, разработването на проекти на 
нормативни актове за средната работна 
заплата и числеността на служителите, ор­
ганизирането и провеждането на курсове, 
семинари и други форми на обучение за по­
вишаване квалификацията на служителите, 
както и отговаря за дейностите по безопасни 
и здравословни условия на труд съгласно 
нормативните актове;
5. изготвянето на становища по прилага­
нето на ЗКИР и на ЗГК, разработването на 
проекти на нормативни актове в областта 
на кадастъра, геодезията, картографията и 
геоинформатиката и на методически указа­
ния по прилагането им и съгласуването на 
проекти на нормативни актове, изготвени от 
други ведомства;
6. изготвянето на отговори на жалби, пред­
ложения и сигнали на физически и юридически 
лица по въпроси, свързани с дейностите по 
създаване и поддържане на кадастралната 
карта и кадастралните регистри;
7. изготвянето на тръжната документация 
по процедурите за възлагане на обществени 
поръчки, планове, отчети и други документи 
съгласно Закона за обществените поръчки 
(ЗОП), включително договори, споразумения, 
проекти на заповеди; организира провежда­
нето на процедурите съгласно ЗОП;
8. воденето и съхраняването на регистъра 
и досиетата на договорите в Агенцията.
Чл. 13. Дирекция „Финансово-стопанско 
управление“:
1. организира и извършва финансово-
счетоводното обслужване на Агенцията в 
съответствие с изискванията на националното 
законодателство, включително съставянето на 
проекта на бюджет;
2. анализира и администрира разходите, 
извършвани от Агенцията;
3. следи за изпълнението на утвърдените ка­
питалови разходи и изготвя отчети и анализи;
4. осигурява данните и изготвя годишния 
финансов отчет на Агенцията;
5. осигурява съхраняването на счетоводните 
документи съгласно изискванията на Закона 
за счетоводството и вътрешните правила и 
инструкции;
6. подпомага и координира дейността на 
Агенцията във връзка с участието є в между­
народни дейности в областта на геодезията, 
картографията и кадастъра;